بزرودپی قلعه بن

قلعه بن بزرودپی اتا تاریخی بنا هسته که ونه تاریخ عصر حجر جه رسنه. قلعه بن بزرودپی مازرون استان و بابل شهرستان دله دره. ونه آدرس بخش بندپی غربی، دهستان بزرودپی، روستای بزرودپی هسته. این بنا ۳۱۳۶۷ شماره جه ثبت بیّه و ۱۳۹۴-۰۹-۲۵ تاسا ایران ملی آثار دله قرار دارنه. 

این مجموعه وسّه سال 97 ات کش بودجه بیتنه و ونه در-بیاردی‌ها ره برسنینه که خارجی محققون بررسی هاکنن و تخمین بزونه که پنج هزار سال قدمت دارنه. دمبال‌ته، اتا ژورنالی مقاله بنویشتنه که گنه قلعه بن تاریخ تا عصر مس و عصر حجر اواخر جه رسنه و هزارۀ چهارم پیش‌ازمیلاد و عصر مفرغ (3300 تا 1450 پیش از میلاد) آدمونی اینجه دئینه ولی اواخر مفرغ و اوایل عصر آهن این منطقه ره ول هکردنه و بوردنه.
 دپیته چرخه‌تو 
 ایران ملی آثار فهرست

 په‌نویس

رج:بابل تاریخی جائون
رج:ایران ملی آثار، مازرون دله